hotchpotch/miracl-hf-unified huggingface dataset:
My Eyes Adored You
My Eyes Adored You on The Four Seasons -yhtyeestä tutun laulaja Frankie Vallin soolosingle vuodelta 1974. Sen on tuottanut Bob Crewe ja levy-yhtiö on Private Stock Records. Crewe on osallistunut myös kappaleiden tekoon. Vinyylilevyjä on tehty Isossa-Britanniassa.
New Musical Express -lehdessä olleen KPM Groupin ilmoituksen mukaan single on ollut Britanniassa listasijalla #5. KPM Group on toiminut osoitteessa 21 Denmark St., W.C.2.
MUSA-lehden arvostelussa single kuitattiin pelkästään kommentilla: "My ears don't adore you, Frankie Valli!!!".Julkaisijat ovat Jobete (London) / KPM ja kääntöpuolen osalta Ardmore & Beechwood – KPM / Warner Bros Music.
Montes Apenninus
Montes Apenninus on karu vuorijono Kuun Maahan näkyvän puoliskon pohjoisosissa. Johannes Hevelius nimesi vuoriston Italian Apenniinien mukaan. Vuorijono kohoaa korkeimmillaan yli 5 000 metriin. Vuoriston keskellä on Belan kraatteri, joka sijaitsee Mons Bradleyn ja Mons Hadleyn välimaastossa.
Get Your Heart On!
Get Your Heart On! on Simple Planin neljäs studioalbumi, joka julkaistiin kesäkuussa 2011. Albumilla esiintyy yhtyeen lisäksi myös monia vierailevia laulajia. Kappaleella "Jet Lag" vierailee Natasha Bedingfield, "Can't Keep My Hands Off You" -kappaleella Rivers Cuomo, "Freaking Me Out" -kappaleella Alex Gaskarth ja "Summer Paradise" -kappaleella K'naan.
Ensimmäisenä singlenä albumilta julkaistiin maaliskuussa 2011 "Can't Keep My Hands Off You". Toisena singlenä julkaistiin kappale "Jet Lag" sekä englannin- että ranskankielisenä versiona. Englanninkielisessä versiossa laulaa Natasha Bedingfield ja ranskankielisessä Marie-Mai.
Oz – ihmeiden maailma
Oz – ihmeiden maailma () on vuonna 1985 ensi-iltansa saanut elokuva, joka on epävirallinen jatko-osa Victor Flemingin vuonna 1939 ohjamaan "Ihmemaa Oz" -elokuvaan. Elokuvan tuotti Walt Disney Pictures.
Kip Kay
Kip Kedersha (s. 12. joulukuuta 1957 Short Hills, New Jersey, Yhdysvallat) on yhdysvaltalainen tee-se-itse-videoiden tekijä. Vuonna 2008 hänestä tuli MetaCafen jäsen ja hän ansaitsi yli 120 000 dollaria opetusvideoillaan. Kip Kay kuvaa tee-se-itse-videoita siitä, miten ihmiset voivat käyttää uudelleen tavallisia joka kodin tavaroita, kuten taskulamppuja tai aurinkolaseja. Tammikuussa 2011 hänen YouTube-videonsa ylittivät kolmen miljoonan katsojan rajan.
Juhani Ruohonen
Juhani Ruohonen (s. 24. lokakuuta 1947 Tampere) on suomalainen jääkiekkoilija. Hän pelasi SM-sarjassa ja SM-liigassa vuosina 1965–1980 ja voitti yhden Suomen-mestaruuden.
Ruohonen edusti koko pääsarjauransa ajan Tampereen Koo-Vee:ta. Hän pelasi SM-sarjassa ja SM-liigan runkosarjassa yhteensä 393 ottelua, joissa hänen tehopisteensä olivat 35 + 35 = 70 ja jäähymääränsä 142 minuuttia. SM-liigan pudotuspeleissä hän pelasi viisi ottelua ja kokosi niissä tehopisteet 1 + 2 = 3 sekä jäähyminuutteja 16. Hän voitti Suomen-mestaruuden vuonna 1968 sekä saavutti lisäksi SM-pronssin vuonna 1977. Toimi myös Ilveksen liigajoukkueen toisena valmentajana 1982-86. Voitti 1983 Ilveksessä pronssia ja 1985 kultaa. Valmensi myös Ilveksen B-junioreita 1989-1992. Vuonna 1990 joukkue voitti kultaa.
Metafyysisiä esseitä
Metafyysisiä esseitä on S. Albert Kivisen vuonna 1999 ilmestynyt kirjoituskokoelma. Artikkelit käsittelevät metafysiikkaa kuten Kivisen ontologista kantaa, onttista kommunismia.
Jääpallon SM-sarja 1931
Jääpallon Suomenmestaruus 1931 ratkaistiin ensimmäisen kerran sarjamuotoisella kilpailulla. Kilpailuun kelpuutettiin suoraan Suomen sen hetken parhaat seurat Sudet, ViPS, HJK, KIF ja HIFK. Kuudennesta paikasta käytiin karsinta HPS:n TPS:n ja ÅIFK:n kesken. Ratkaisevassa ottelussa HPS voitti ÅIFK:n 2-0.
Mestaruussarjaa kutsuttiin alkuun A-sarjaksi. Historian ensimmäinen sarjaottelu pelattiin 17.tammikuuta KIF:n ja HPS:n välillä. Ottelu päättyi KIF:n voittoon. Kausi oli Viipurin Palloseuran juhlaa, tiukimmille se joutui toisen viipurilaisseuran Susien kanssa. Se voitti Sudet ensimmäistä kertaa SM-kilpailuissa niukasti 2-1. Koskaan aiemmin Sudet ei ollut hävinnyt paikallisvastustajilleen SM-kilpailuissa. ViPS varmisti mestaruutensa viimeisellä kierroksella kukistamalla Kiffenin Helsingissä 1-6. Mestaruus oli ViPS:n ensimmäinen.
HPS putosi sarjasta. Tilalle nousi Turun Palloseura
Leo Tukiainen, Olavi Kallio, Eino Kanerva, Valter Österdahl, Gösta Berg, Allan Lagerström, Väinö Meskanen, Onni Peltonen, Sulo Kirsi, Rufus Wahl, Erkki Kariluoma, Eero Kettunen, Samuli Lamppu, Gunnar Berg, Sulo Toropainen
A-sarjan ulkopuolelle jätetyt joukkueet kilpailivat B-sarjassa. B-sarjan pelattiin cup-kilpailuna, ja sarjan voittaja nousi seuraavaksi kaudeksi A-sarjaan. Mukana oli 14 joukkuetta. Uusina paikkakuntina jääpallokilpailuissa olivat Mikkeli, Pori ja Sortavala.
Loppuottelussa kohtasivat Turun Palloseura ja Lappeenrannan Urheilu-Miehet. TPS voitti ottelun niukasti 1-0 ja nousi A-sarjaan.
1.kierros
2. kierros
3. kierros 
Välierät
Loppuottelu
Turun Palloseura voitti B-mestaruuden ja nousi Mestaruussarjaan, josta Helsingin Palloseura putosi.
Mikko Räikkönen
Mikko Räikkönen (s. 15. joulukuuta 1948 Viiala) on suomalainen jääkiekkoilija. Hän pelasi SM-sarjassa ja SM-liigassa vuosina 1965–1976 ja voitti yhden Suomen-mestaruuden. Suomen maajoukkueessa hän pelasi 11 maaottelua.
Räikkönen edusti koko pääsarjauransa ajan Tampereen Koo-Vee:ta. Hän pelasi SM-sarjassa ja SM-liigan runkosarjassa yhteensä 297 ottelua, joissa hänen tehopisteensä olivat 109 + 79 = 188 ja jäähymääränsä 198 minuuttia. Hän voitti Suomen-mestaruuden vuonna 1968.
Pelaamissaan 11 maaottelussa Räikkönen teki kaksi maalia ja antoi yhden maalisyötön.
Seppo Nurmi
Seppo Nurmi (s. 26. lokakuuta 1946 Tampere) on suomalainen jääkiekkoilija. Hän pelasi SM-sarjassa vuosina 1965–1973 ja voitti yhden Suomen-mestaruuden. Suomen maajoukkueessa hän pelasi 16 maaottelua.
Nurmi edusti koko SM-sarjauransa ajan Tampereen Koo-Vee:ta. Hän pelasi SM-sarjassa yhteensä 172 ottelua, joissa hänen tehopisteensä olivat 84 + 70 = 154 ja jäähymääränsä 50 minuuttia. Hän voitti Suomen-mestaruuden kaudella 1967–1968 ja oli tuolloin joukkueensa paras maalintekijä ja pistemies tehtyään 20 ottelussa 15 maalia ja annettuaan viisi maalisyöttöä. Nurmi palkittiin SM-sarjakauden 1968–1969 herrasmiespelaajana.
Pelaamissaan 16 maaottelussa Nurmi teki neljä maalia ja antoi kuusi maalisyöttöä.
Rauno Lehtiö
Rauno Harry Juhani Lehtiö (s. 3. maaliskuuta 1942 Tampere) on suomalainen jääkiekkoilija. Hän pelasi SM-sarjassa vuosina 1959–1971 ja voitti yhden Suomen-mestaruuden. Hän edusti Suomen maajoukkuetta kolmissa arvokisoissa.
Lehtiö edusti koko SM-sarjauransa ajan Tampereen Koo-Vee:ta. Hän pelasi SM-sarjassa yhteensä 223 ottelua, joissa hänen tehopisteensä olivat 67 + 43 = 110 ja jäähymääränsä 112 minuuttia. Hän voitti Suomen-mestaruuden vuonna 1968 sekä saavutti kaksi SM-hopeaa ja kaksi SM-pronssia.
Lehtiö edusti Suomen maajoukkuetta 54 maaottelussa, joissa hän teki kuusi maalia ja antoi neljä maalisyöttöä. Hän pelasi Colorado Springsin MM-kilpailuissa 1962, Tukholman MM-kilpailuissa 1963 ja Innsbruckin olympialaisissa 1964.
Lehtiö teki työuransa sähköasentajana Tampereen kaupungin sähkölaitoksella ja on yhden, vuonna 1965 syntyneen tyttären isä.
Kalevi Pulli
Kalevi Pulli (19. tammikuuta 1936 Sortavalan maalaiskunta – 27. joulukuuta 2015) oli suomalainen jääkiekkoilija. Hän pelasi SM-sarjassa vuosina 1953–1965 ja edusti Suomen maajoukkuetta kuudessa maaottelussa.
Pulli edusti koko SM-sarjauransa ajan Tampereen Kilpa-Veljiä (vuodesta 1959 Koo-Vee). Hän pelasi SM-sarjassa yhteensä 149 ottelua, joissa hänen tehopisteensä olivat 96 + 42 = 138 ja jäähymääränsä 44 minuuttia. Hän saavutti urallaan kolme SM-hopeaa ja kaksi SM-pronssia.
Myös Kalevi Pullin veljet Markku ja Heino pelasivat jääkiekkoa SM-tasolla.
Markku Pulli (jääkiekkoilija)
Markku Pulli (s. 20. kesäkuuta 1945 Tampere) on suomalainen uransa lopettanut jääkiekkoilija. Hän pelasi SM-sarjassa vuosina 1962–1970.
Pulli edusti koko SM-sarjauransa ajan Tampereen Koo-Vee:ta. Hän pelasi SM-sarjassa yhteensä 119 ottelua, joissa hänen tehopisteensä olivat 25 + 20 = 45 ja jäähymääränsä 32 minuuttia. Hän saavutti urallaan yhden SM-hopean.
Myös Markku Pullin veljet Kalevi ja Heino pelasivat jääkiekkoa SM-tasolla.
Esko Rantanen
Esko Rantanen (s. 29. tammikuuta 1946 Tampere) on suomalainen jääkiekkoilija. Hän pelasi SM-sarjassa vuosina 1966–1975 ja voitti yhden Suomen-mestaruuden.
Rantanen edusti koko SM-sarjauransa ajan Tampereen Koo-Vee:ta. Hän pelasi SM-sarjassa yhteensä 199 ottelua, joissa hänen tehopisteensä olivat 79 + 59 = 138 ja jäähymääränsä 231 minuuttia. Hän voitti Suomen-mestaruuden vuonna 1968.
Veikko Savolainen (jääkiekkoilija)
Veikko Armas Juhani Savolainen (8. elokuuta 1946 Tampere – 30. toukokuuta 2012) oli suomalainen jääkiekkoilija. Hän pelasi SM-sarjassa vuosina 1966–1973 ja voitti yhden Suomen-mestaruuden.
Savolainen edusti koko SM-sarjauransa ajan Tampereen Koo-Vee:ta. Hän pelasi SM-sarjassa yhteensä 120 ottelua, joissa hänen tehopisteensä olivat 44 + 13 = 57 ja jäähymääränsä 39 minuuttia. Hän voitti Suomen-mestaruuden vuonna 1968.
Heikki Keinonen (jääkiekkoilija)
Heikki Keinonen (s. 4. syyskuuta 1945 Tampere) on suomalainen jääkiekkoilija. Hän pelasi SM-sarjassa vuosina 1966–1971 ja voitti yhden Suomen-mestaruuden.
Keinonen edusti koko SM-sarjauransa ajan Tampereen Koo-Vee:ta. Hän pelasi SM-sarjassa yhteensä 93 ottelua, joissa hänen tehopisteensä olivat 12 + 6 = 18 ja jäähymääränsä 14 minuuttia. Hän voitti Suomen-mestaruuden vuonna 1968.
Olavi Haapalainen
Olavi Haapalainen (s. 7. maaliskuuta 1946 Tampere) on suomalainen jääkiekkoilija. Hän pelasi SM-sarjassa vuosina 1966–1972 ja voitti yhden Suomen-mestaruuden.
Haapalainen edusti koko SM-sarjauransa ajan Tampereen Koo-Vee:ta. Hän pelasi SM-sarjassa yhteensä 89 ottelua, joissa hänen tehopisteensä olivat 6 + 3 = 9 ja jäähymääränsä 44 minuuttia. Hän voitti Suomen-mestaruuden vuonna 1968.
Pekka Uitus
Pekka Uitus (s. 18. lokakuuta 1944 Tampere) on suomalainen jääkiekkoilija. Hän pelasi SM-sarjassa vuosina 1962–1974 ja voitti yhden Suomen-mestaruuden.
Uitus edusti SM-sarjaurallaan Tampereen Pallo-Veikkoja ja Tampereen Koo-Vee:ta. Hän pelasi SM-sarjassa yhteensä 197 ottelua, joissa hänen tehopisteensä olivat 61 + 40 = 101 ja jäähymääränsä 88 minuuttia. Hän voitti Suomen-mestaruuden Koo-Vee:n joukkueessa vuonna 1968.
Pelaajauransa jälkeen Uitus toimi SM-liigassa KooVeen apuvalmentajana kaudella 1975–1976 ja päävalmentajana 
kaudella 1979–1980.
ANZAC-sotamuistomerkki
ANZAC-sotamuistomerkki () on sotamuistomerkki Sydneyn kaupungissa Australiassa. Muistomerkki rakennettiin ensimmäisessä maailmansodassa olleille australialaisille. Muistomerkin suunnittelivat Bruce Dellit ja Rayner Hoff. Muistomerkkiä alettiin rakentaa vuonna 1929 ja se valmistui vuonna 1934. ANZAC on lyhenne sanoista "Australian and New Zealand Army Corps" (Australian ja Uuden-Seelannin armeijakunta).
Kalevi Toivonen
Kalevi Toivonen (s. 27. huhtikuuta 1941 Ikaalinen) on suomalainen jääkiekkoilija. Hän pelasi SM-sarjassa vuosina 1961–1969 ja voitti yhden Suomen-mestaruuden.
Toivonen edusti SM-sarjaurallaan Saimaan Palloa, Tampereen Pallo-Veikkoja ja Tampereen Koo-Vee:ta. Hän pelasi SM-sarjassa yhteensä 86 ottelua, joissa hänen tehopisteensä olivat 31 + 27 = 58 ja jäähymääränsä 94 minuuttia. Hän voitti Suomen-mestaruuden Koo-Vee:n joukkueessa vuonna 1968.
Leo Seppänen
Leo Seppänen (s. 28. heinäkuuta 1948 Tampere) on suomalainen jääkiekkoilija. Hän pelasi maalivahtina SM-sarjassa ja SM-liigassa vuosina 1967–1979 ja voitti yhden Suomen-mestaruuden. Suomen maajoukkueessa hän pelasi 35 maaottelua.
Seppänen edusti koko pääsarjauransa ajan Tampereen Koo-Vee:ta. Hän pelasi SM-sarjassa ja SM-liigan runkosarjassa yhteensä 303 ottelua ja vaihtopenkillä istutut mukaan laskien 368 ottelua. Jäähyminuutteja hänellä oli neljä. SM-liigan pudotuspeleissä hän pelasi kolme ottelua ja vaihtopenkillä istutut mukaan lukien viisi. Hän voitti Suomen-mestaruuden vuonna 1968 ja saavutti lisäksi yhden SM-pronssin.
Hannu Luojola
Hannu Luojola (s. 29. marraskuuta 1946 Turku) on suomalainen jääkiekkoilija. Hän pelasi puolustajana SM-sarjassa ja SM-liigassa vuosina 1965–1979. Suomen maajoukkueessa hän pelasi 20 maaottelua ja oli mukana yksissä MM-kilpailuissa.
Luojola edusti pääsarjaurallaan Turun Tovereita, Helsingin Jokereita, Turun Palloseuraa ja Rauman Lukkoa. Hän pelasi SM-sarjassa ja SM-liigan runkosarjassa yhteensä 261 ottelua, joissa hänen tehopisteensä olivat 50 + 45 = 95 ja jäähymääränsä 408 minuuttia. Hän saavutti urallaan yhden SM-hopean ja kaksi SM-pronssia.
Pelaamissaan 20 maaottelussa Luojola teki kolme maalia. Hän kuului Suomen joukkueeseen Bernin ja Geneven MM-kilpailuissa 1971.Luojola pelasi myös jalkapalloa suomisarjassa Tutossa ja HP:ssä ja kertoo pitäneensä enemmän jalkapallosta.
Kari Torkkel
Kari Torkkel (s. 12. huhtikuuta 1947 Turku) on suomalainen jääkiekkoilija. Hän pelasi hyökkääjänä SM-sarjassa ja SM-liigassa vuosina 1965–1977. Suomen maajoukkueessa hän pelasi 15 maaottelua.
Torkkel edusti pääsarjaurallaan Turun Tovereita ja Forssan Palloseuraa. Hän pelasi SM-sarjassa ja SM-liigan runkosarjassa yhteensä 331 ottelua, joissa hänen tehopisteensä olivat 129 + 50 = 179 ja jäähymääränsä 111 minuuttia. Hän saavutti Turun Toverien joukkueessa kaksi SM-pronssia.
Pelaamissaan 15 maaottelussa Torkkel teki viisi maalia ja antoi kolme maalisyöttöä.
Jääpallon SM-sarja 1936
Jääpallon Suomen mestaruus 1936 ratkaistiin kuudennen kerran yksinkertaisessa sarjassa. Sarjaa laajennettiin kahdeksan joukkueen sarjaksi aiemman kuuden sijaan. Tasaisen sarjan mestaruuden voitti Viipurin Palloseura. Mestaruus oli ViPS:lle toinen, ja samalla viimeinen viipurilaisseurojen voittama mestaruus.
HPS ja KIF putosivat sarjasta. Tilalle nousivat VIFK ja WP-35.
ViPS:n joukkue: Bertel Westlin (mv), Yrjö Leppänen, Eino Kanerva, Eino Luukkonen, Reino Martens, Gösta Berg, Samuli Lamppu, Kalle Purhonen, Allan Lagerström, Sulo Kirsi, Onni Peltonen, Valter Österlund, Unto Liukkonen
B-sarjassa siirryttiin suuren osanottajamäärän vuoksi sarjamuotoiseen kilpailuun cup-kilpailun sijasta. 22 joukkuetta jaettiin seitsemään maantieteellisesti jaettuun lohkoon, joiden voittajat jatkoivat 2-lohkoiseen loppusarjaan.
Vaasan alue
Uusintaottelu:
VIFK-VPS 5-4 ja. (3-3)
Satakunnan alue
Uusintaottelu:
Kärpät - Pallo-Iirot 4-3
Välikarsintaottelu Turun piirin joukkuetta vastaan:
Kärpät-TPS 4-3
Hämeen alue
Helsinki-Kymenlaakson alue
Viipurin alue
Uusintaottelu:
Ilves-LUM 13-1
Savon alue
Karjalan alue
Uusintaottelu:
VIFK - Kärpät 5-0
Warkauden Pallo-35 ja Vaasan IFK nousivat mestaruussarjaan.
Jarmo Rantanen (jääkiekkoilija)
Jarmo Rantanen (s. 9. huhtikuuta 1947 Turku) on suomalainen jääkiekkoilija. Hän pelasi hyökkääjänä SM-sarjassa vuosina 1963–1975.
Rantanen edusti SM-sarjaurallaan Turun Palloseuraa ja Turun Tovereita. Hän pelasi SM-sarjassa yhteensä 271 ottelua, joissa hänen tehopisteensä olivat 49 + 29 = 78 ja jäähymääränsä 68 minuuttia. Hän saavutti Turun Toverien joukkueessa kaksi SM-pronssia.
Reijo Paksal
Reijo Paksal (s. 8. elokuuta 1946 Lappeenranta) on suomalainen jääkiekkoilija. Hän pelasi hyökkääjänä SM-sarjassa vuosina 1966–1975.
Paksal edusti koko SM-sarjauransa ajan Turun Tovereita. Hän pelasi SM-sarjassa yhteensä 223 ottelua, joissa hänen tehopisteensä olivat 46 + 21 = 67 ja jäähymääränsä 56 minuuttia. Hän saavutti urallaan kaksi SM-pronssia.
Paksal toimi pitkään Turun Toverien jääkiekkojoukkueen TuTo Hockey Oy:n puheenjohtajana ja pääomistajana mutta luopui omistuksistaan keväällä 2011. Hän on toiminut myös Kiinteistöosakeyhtiö Kupittaan jäähallin toimitusjohtajana.
Risto Vainio
Risto Vainio (s. 15. maaliskuuta 1948 Turku) on suomalainen jääkiekkoilija. Hän pelasi hyökkääjänä SM-sarjassa vuosina 1965–1975.
Vainio edusti koko SM-sarjauransa ajan Turun Tovereita. Hän pelasi SM-sarjassa yhteensä 240 ottelua, joissa hänen tehopisteensä olivat 55 + 24 = 79 ja jäähymääränsä 91 minuuttia. Hän saavutti kaksi SM-pronssia.
Seppo Parikka
Seppo Parikka (s. 29. kesäkuuta 1945 Turku) on suomalainen jääkiekkoilija. Hän pelasi puolustajana SM-sarjassa vuosina 1965–1974.
Parikka edusti koko SM-sarjauransa ajan Turun Tovereita. Hän pelasi SM-sarjassa yhteensä 194 ottelua, joissa hänen tehopisteensä olivat 9 + 11 = 20 ja jäähymääränsä 94 minuuttia. Hän saavutti kaksi SM-pronssia.
Pentti Vihanto
Pentti Vihanto (s. 19. lokakuuta 1942 Turku) on suomalainen jääkiekkoilija. Hän pelasi hyökkääjänä SM-sarjassa vuosina 1965–1975. Suomen maajoukkueessa hän pelasi yhden maaottelun.
Vihanto edusti koko SM-sarjauransa ajan Turun Tovereita. Hän pelasi SM-sarjassa ja SM-liigan runkosarjassa yhteensä 262 ottelua, joissa hänen tehopisteensä olivat 124 + 109 = 233 ja jäähymääränsä 42 minuuttia. Hän saavutti urallaan kaksi SM-pronssia. Hänet palkittiin SM-sarjakauden 1969–1970 herrasmiespelaajana.
Ainoassa maaottelussaan Vihanto antoi kaksi maalisyöttöä.
Romantiikkaa
Romantiikkaa ("Glorious Betsy") on Alan Croslandin ohjaama yhdysvaltalainen elokuva vuodelta 1928. Se perustuu Rida Johnson Youngin vuonna 1908 kirjoittamaan näytelmään, jonka pohjalta elokuvan käsikirjoituksen teki Anthony Coldeway, joka oli ehdolla parhaan sovitetun käsikirjoituksen Oscar-palkinnon saajaksi. "Romantiikkaa" tehtiin mykkäelokuvaksi, mutta "Jazzlaulajan" (1927) menestyksen takia siihen lisättiin joitain puhekohtauksia.
"Romantiikkaa" kertoo Jérôme Bonaparten ja yhdysvaltalaisen Elizabeth Patterson Bonaparten avioliitosta, jonka sitä vastustava Jérômen veli keisari Napoleon I mitätöi, ja määrää veljensä naimaan Württembergin prinsessa Frederickan.
Noppo
Noppo on noin tuhannen asukkaan kylä Hyvinkäällä. Kylän halki kulkee rautatie ja lähistöllä moottoritie. Matkaa Helsinkiin on 50 kilometriä ja Hämeenlinnaan saman verran. Kylässä toimii alakoulu, jossa on noin sata oppilasta.
Seppo Wikström
Seppo Wikström (s. 16. kesäkuuta 1947 Turku) on suomalainen jääkiekkoilija. Hän pelasi SM-sarjassa vuosina 1965–1972.
Wikström edusti SM-sarjaurallaan Turun Tovereita kausina 1965–1966 ja 1971–1972 sekä Kiekko-67:ää kaudella 1970–1971. Hän pelasi SM-sarjassa yhteensä 60 ottelua, joissa hänen tehopisteensä olivat 8 + 7 = 15 ja jäähymääränsä 47 minuuttia.
Denny Crum
Denzil E. "Denny" Crum (s. 2. maaliskuuta 1937 San Fernando) on yhdysvaltalainen entinen koripallovalmentaja. Hän on yliopistokoripalloilun merkittävimpiä henkilöitä.
Crumin oma koripalloura oli vaatimaton ja hän pelasi ainoastaan yliopistotasolla. Pelaajauransa jälkeen hän toimi aluksi UCLA Bruinsin apuvalmentajana ja vuosina 1964–1968 Crum oli Pierce Collegen päävalmentajana. Tämän jälkeen hän oli UCLA:n John Woodenin apuvalmentaja, jolloin joukkue voitti kolme NCAA-mestaruutta. Vuonna 1971 Crum aloitti Louisvillen yliopiston päävalmentajana. Hän voitti ensimmäisen NCAA-mestaruuden vuonna 1980, jolloin joukkueessa pelasi muun muassa Darrell Griffith. Seuraavan kerran Crum juhli mestaruutta vuonna 1986. Vuonna 1987 hän johdatti Yhdysvallat Pan-Amerikan kisoissa hopealle. Crum valittiin Basketball Hall of Fameen vuonna 1994. Hänen viimeinen valmennuskautensa oli kausi 2000–2001, jolloin Louisville voitti 12 ja hävisi 19 ottelua.
Kentin kuningaskunta
Kentin kuningaskunta oli juuttien 400-luvulla perustama kuningaskunta Kaakkois-Englannissa.
Perimätiedon mukaan kentiläiset pyysivät 400-luvulla mantereelta avukseen sotaisia juutteja suojakseen pohjoisen piktejä vastaan. Juutit saapuivat kahden veljeksen, Hengistin ja Horsan johdolla noin vuonna 450. Hengist löi viholliset ja karkotti Kentistä myös britit. Hän perusti paikalle oman valtakuntansa noin vuonna 455 ja asutti sen mantereelta muuttaneilla germaaneilla kuten juuteilla, angleilla ja sakseilla.
Hengistin jälkeen valtaan nousi Oeric Oisc, josta alkoi Oiscingatin dynastia. Ethelbert Kentiläinen nousi kuninkaaksi noin vuonna 560, ja hänestä tuli koko Humberjoen eteläpuolisen Englannin ylikuningas. Paavi Gregorius I lähetti vuonna 597 munkki Augustinus Canterburylaisen Ethelbertin hoviin palauttaakseen kristinuskon saarelle, ja Ethelbertin kääntyminen kristinuskoon oli käännekohta koko Ison-Britannian historiassa. Canterburyyn perustettiin tuomiokirkko, josta tuli kristinuskon levitystyön keskus.
Ethelbertiä seurasi vuonna 616 kuninkaana Eadbald, joka luopui väliaikaisesti kristinuskosta. Vuonna 640 kuninkaaksi tuli Earconbert, ja vuonna 664 Egbert I, joka hallitsi myös Surreyn kuningaskuntaa. Vuonna 673 valtaan noussut Hlothere joutui hallitsemaan yhdessä Essexin kuninkaan kanssa pitääkseen vahvistuvat mercialaiset loitolla. Häntä seurasivat kuninkaina Eadric ja Oswini.
Kuningas Wihtred nousi valtaan 690 ja irrotti Kentin naapuriensa vaikutuspiiristä. Hän valmisti maalleen sen ensimmäisen lakikokoelman. Wihtredin jälkeen vuonna 725 valtaan nousivat Ethelbert II ja Eadbert I, joiden jälkeen yhteiskuninkaina hallitsivat Alric ja Eardwulf. Vuoden 765 tienoilla valtaan noussut Egbert II hallitsi jälleen yksin. Otfordin taistelussa 776 mercialaiset löivät kentiläiset ja alistivat maan kuninkaansa Offan valtaan. Vuonna 796 Eadbert II Praen kaappasi valtaistuimen itselleen, mutta Mercian kuningas Coenwulf kisiti hänet kahdessa vuodessa ja nosti Kentin alikuninkaaksi veljensä Cuthredin. Kentin viimeinen alikuningas oli Baldred, jonka Wessexin kuningas karkotti vuonna 825.
Eurooppalaisen ihmisen maailmankatsomus
Eurooppalaisen ihmisen maailmankatsomus on filosofi Oiva Ketosen teos, joka perustuu yleisöluentoihin. Teos ilmestyi Otavan kustantamana 1961 ja siitä otettiin useita uusintapainoksia.
Kirjan luvut:
1. Antiikin materialismi
2. Platonin idealismi
3. Aristoteleen naturalismi
4. Kristinuskon perinne
5. Lockelainen valistusfilosofia
6. Hegelin idealismi ja Snellman
7. Dialektinen materialismi
8. Kehitysopin näkökulma
9. Uustomismi
10. Eksistentialismi
11. Looginen empirismi ja analyyttinen filosofia
12. Elämän ja ihmisen kosminen ongelma
Pettävä varjo voittaa pelin
Pettävä varjo voittaa pelin () on Richard Thorpen vuonna 1945 ohjaama yhdysvaltalainen rikoskomedia. Se oli viides Pettävä varjo -elokuvasarjan osa, ja sen käsikirjoittivat Robert Riskin ja Dwight Taylor.
Pääosia esittävät William Powell ja Myrna Loy, ja tämä oli heidän kahdestoista yhteinen elokuvansa. Sivuosissa nähdään muun muassa Lucile Watson, Gloria DeHaven ja Anne Revere. Elokuva kuvattiin mustavalkoisena ja sen kesto on 100 minuuttia.
"Pettävä varjo voittaa pelin" sai ensi-iltansa kotimaassaan 25. tammikuuta 1945. Suomen ensi-iltaansa "Pettävä varjo voittaa pelin" tuli pari vuotta myöhemmin 3. tammikuuta 1947.
Elokuva kuvattiin 8.–14. heinäkuuta 1944. Elokuvan tuotanto piti alun perin alkaa vuonna 1942, mutta Loy kieltäytyi silloin roolista ja lähti New Yorkiin mennäkseen naimisiin ja auttamaan Punaista Ristiä. Elokuvan kuvaukset aiottiin ensin aloittaa tuolloin ilman Loy'ta; Irene Dunne olisi korvannut hänet Nora Charlesina.
Nick ja Nora Charles matkustavat Nickin kotikaupunkiin Sycamore Springsiin tämän vanhempien luo, missä Nick alkaa tutkia lentokonetehtaan työntekijän (Ralph Brooks) murhaa. Murhan avaimeksi osoittautuu salaperäinen maalaus, jossa pilee murhaajan motiivi.
Juhani Peltola
Juhani Peltola (s. 4. elokuuta 1945 Teisko) on suomalainen jääkiekkoilija. Hän pelasi SM-sarjassa vuosina 1963–1971 ja voitti yhden Suomen-mestaruuden. Suomen maajoukkuetta hän edusti kahdeksassa maaottelussa.
Peltola edusti SM-sarjaurallaan Tampereen Tapparaa vuosina 1963–1965 ja 1966–1967, Upon Palloa vuosina 1967–1969, Lahden Reipasta kaudella 1969–1970 sekä turkulaista Kiekko-67:ää kaudella 1970–1971. Hän pelasi SM-sarjassa yhteensä 130 ottelua, joissa hänen tehopisteensä olivat 50 + 30 = 80 ja jäähymääränsä 38 minuuttia. Hän voitti Tapparan joukkueessa Suomen-mestaruuden vuonna 1964 ja oli tuona kautensa joukkueen toiseksi paras pistemies.
Raimo Ranta
Raimo Ranta (s. 14. marraskuuta 1943 Hämeenlinna) on suomalainen jääkiekkoilija. Hän pelasi SM-sarjassa vuosina 1967–1971.
Ranta edusti SM-sarjaurallaan Upon Palloa vuosina 1967–1969, Lahden Reipasta kaudella 1969–1970 sekä turkulaista Kiekko-67:ää kaudella 1970–1971. Hän pelasi SM-sarjassa yhteensä 84 ottelua, joissa hänen tehopisteensä olivat 35 + 25 = 60 ja jäähymääränsä 34 minuuttia.
Timo Sorjonen
Timo Sorjonen on suomalainen jääkiekkoilija. Hän pelasi SM-sarjassa vuosina 1968–1971.
Sorjonen edusti SM-sarjaurallaan lahtelaista Upon Palloa kaudella 1968–1969, Lahden Reipasta kaudella 1969–1970 sekä turkulaista Kiekko-67:ää kaudella 1970–1971. Hän pelasi SM-sarjassa yhteensä 32 ottelua, joissa hän sai yhden syöttöpisteen ja istui jäähyllä kuusi minuuttia.
SM-liigakaudella 1982–1983 Sorjonen toimi Lahden Kiekkoreippaan apuvalmentajana.
Jari Rosberg
Jari Rosberg (s. 7. marraskuuta 1950 Turku) on suomalainen jääkiekkoilija. Hän pelasi SM-sarjassa vuosina 1970–1972.
Rosberg edusti SM-sarjaurallaan Kiekko-67:ää kaudella 1970–1971 ja Turun Palloseuraa kaudella 1971–1972. Hän pelasi SM-sarjassa yhteensä 48 ottelua, joissa hän teki yhteensä yhden maalin.
Kalevi Leppänen
Kalevi Leppänen (s. 27. joulukuuta 1940 Turku) on suomalainen jääkiekkoilija. Hän pelasi SM-sarjassa vuosina 1960–1971.
Leppänen edusti SM-sarjaurallaan Turun Palloseuraa vuosina 1960–1962 ja 1963–1967 sekä Kiekko-67:ää kaudella 1970–1971. Hän pelasi SM-sarjassa yhteensä 108 ottelua, joissa hänen tehopisteensä olivat 9 + 6 = 15 ja jäähymääränsä kuusi minuuttia.
Rauno Karlsson
Rauno Karlsson (s. 25. kesäkuuta 1947 Turku) on suomalainen jääkiekkoilija. Hän pelasi SM-sarjassa kaudella 1970–1971 Kiekko-67:n joukkueessa 15 ottelua, joissa hän istui jäähyllä kaksi minuuttia eikä saanut tehopisteitä.
Jarmo Kiprusoff
Jarmo Kiprusoff (s. 16. marraskuuta 1951 Turku) on suomalainen jääkiekkoilija. Hän pelasi maalivahtina SM-sarjassa kaudella 1970–1971 Kiekko-67:n joukkueessa. Hän kuului kokoonpanoon kauden kaikissa 22 ottelussa mutta pääsi kentälle vain kolmessa ottelussa, joissa sai kaksi jäähyminuuttia.
Jarmo Kiprusoffin pojat Marko ja Miikka Kiprusoff ovat menestyneitä jääkiekkoilijoita.
Pettävän varjon laulu
Pettävän varjon laulu () on vuonna 1947 ilmestynyt yhdysvaltalainen mysteeri-/rikos-/komediaelokuva, jonka ohjasi Edward Buzzell. "Pettävän varjon laulu" on kuudes ja viimeinen elokuvasarjan osa. Elokuvan on käsikirjoittanut Steve Fisher ja Nat Perrin, joka myös tuotti elokuvan.
Pääosissa nähdään William Powell ja Myrna Loy heidän kolmannessatoista ja toiseksi viimeisessä yhteisessä elokuvassaan. Sivuosissa ovat muun muassa Keenan Wynn, Dean Stockwell ja Phillip Reed. "Pettävän varjon laulu" kuvattiin mustavalkoisena ja on pituudeltaan 86 minuuttia.
"Pettävän varjon laulu" kuvattiin tammikuun alusta maaliskuuhun asti. Se sai ensi-iltansa New Yorkissa 28. elokuuta 1947. Suomeen "Pettävän varjon laulu" saapui teattereihin 3. kesäkuuta 1949.
Kuudennessa "Pettävä varjo" -elokuvassa Nick ja Nora Charles (William Powell ja Myrna Loy) tutkivat orkesterinjohtaja Tommy Draken (Phillip Reed) murhaa. Pääepäillyksi tulee uhkapelilaivan omistaja Phil Brant (Bruce Cowling). Drake oli hävinnyt pelissä oman orkesterinsa eräälle pelaajalle. Murhatutkimus ei osoittautunutkaan niin helpoksi. Epäillyiksi tuli myös Philin uusi sosiaalinen vaimo Janet Thayar (Jayne Meadows), orkesterin uhkea laulaja Fran Page (Gloria Grahame) ja ongelmainen klarinetisti Buddy Hollis (Don Taylor).
Jerry Sichting
Jerry Lee Sichting (s. 29. marraskuuta 1956 Martinsville) on yhdysvaltalainen entinen koripalloilija.
Sichting pelasi yliopistokoripalloa Purduen yliopistossa vuosina 1975–1979. Hän osallistui NBA:n vuoden varaustilaisuuteen, jossa Golden State Warriors varasi hänet tilaisuuden 82:ntena pelaajana. Lokakuussa 1979 seura luopui hänen oikeuksistaan, eikä hän pelannut kauden aikana missään joukkueessa. Lokakuussa 1980 Indiana Pacers hankki Sichtingin pelioikeudet ja hän edusti seuraa viiden kauden ajan. Kauden 1985–1986 Sichting edusti Boston Celticsiä, jossa hän voitti myös ainoan NBA-mestaruutensa. Helmikuussa 1988 Boston möi hänen oiketensa Portland Trail Blazersille, joka antoi Bostonille Jim Paxsonin. Hän edusti seuraa kauden loppuun asti, jonka jälkeen Portland ei jatkanut hänen sopimustaan. Kauden 1989–1990 Sichting pelasi Charlotte Hornetsissa, josta hänet vapautettiin helmikuussa 1990. Tämän jälkeen hän pelasi vielä yhden ottelun Milwaukee Bucksissa. Pelaajauransa jälkeen Sichting on toiminut NBA-joukkueiden apuvalmentajana.
Pentti Koskela
Pentti Koskela (s. 27. marraskuuta 1945 Tampere) on suomalainen jääkiekkoilija. Hän pelasi maalivahtina SM-sarjassa vuosina 1962–1972 ja voitti kaksi Suomen-mestaruutta. Hän pelasi Suomen maajoukkueessa 23 maaottelua ja edusti Suomea olympialaisissa.
Koskela edusti SM-sarjaurallaan kolmea tamperelaisseuraa, Pallo-Veikkoja kaudella 1962–1963, KooVee:ta vuosina 1966–1969 ja Ilvestä vuosina 1970–1972. Hän pelasi SM-sarjassa yhteensä 90 ottelua ja vaihtopenkillä istutut mukaan laskien 117 ottelua, joissa hän sai kaksi jäähyminuuttia. Koskela voitti Suomen-mestaruuden KooVeen joukkueessa vuonna 1968 ja Ilveksen joukkueessa vuonna 1972.
Koskela kuului Suomen joukkueeseen Grenoblen olympialaisissa 1968 ja pääsi pelaamaan yhdessä ottelussa.
Esko Eriksson
Esko Eriksson (s. 1. heinäkuuta 1951 Tampere) on suomalainen jääkiekkoilija. Hän pelasi SM-sarjassa ja SM-liigassa vuosina 1968–1976.
Eriksson edusti pääsarjaurallaan Tampereen Ilvestä vuosina 1968–1973 ja Vaasan Sportia kaudella 1975–1976. Hän kuului Ilveksen joukkueeseen mestaruuskaudella 1971–1972 mutta pelasi vain neljä ottelua eikä saanut kultamitalia. Hän pelasi SM-sarjassa ja SM-liigan runkosarjassa yhteensä 87 ottelua, joissa hänen tehopisteensä olivat 19 + 11 = 30 ja jäähymääränsä 45 minuuttia.
Tuomo Sillman
Tuomo Kalervo Sillman (20. marraskuuta 1948 Jyväskylä – 14. helmikuuta 2008 Tampere) oli suomalainen jääkiekkoilija. Hän pelasi SM-sarjassa ja SM-liigassa vuosina 1969–1976.
Sillman edusti koko pääsarjauransa ajan Tampereen Ilvestä. Hän pelasi SM-sarjassa ja SM-liigan runkosarjassa yhteensä 160 ottelua, joissa hänen tehopisteensä olivat 2 + 1 = 3 ja jäähymääränsä 60 minuuttia. Hän voitti Suomen-mestaruuden kaudella 1971–1972 ja saavutti lisäksi kaksi SM-pronssia.
Markku Hakanen
Markku Hakanen (s. 17. elokuuta 1946 Kangasala) on suomalainen jääkiekkoilija. Hän pelasi SM-sarjassa vuosina 1963–1974 ja voitti kaksi Suomen-mestaruutta.
Hakanen edusti koko SM-sarjauransa ajan Tampereen Ilvestä. Hän pelasi SM-sarjassa yhteensä 251 ottelua, joissa hänen tehopisteensä olivat 91 + 49 = 140 ja jäähymääränsä 90 minuuttia. Hän voitti Suomen-mestaruuden vuosina 1966 ja 1972 sekä saavutti lisäksi neljä SM-hopeaa ja kolme SM-pronssia.
Hakasen veljet Matti ja Reijo ovat myös jääkiekkoilijoita.
Matti Hakanen
Matti Hakanen (s. 21. syyskuuta 1950 Tampere) on suomalainen jääkiekkoilija. Hän pelasi SM-sarjassa vuosina 1969–1973.
Hakanen edusti SM-sarjaurallaan Tampereen Ilvestä vuosina 1969–1971 ja Porin Ässiä kaudella 1972–1973. Hän pelasi SM-sarjassa yhteensä 88 ottelua, joissa hänen tehopisteensä olivat 9 + 8 = 17 ja jäähymääränsä 14 minuuttia. Hän saavutti urallaan yhden SM-hopean.
Hakasen veljet Reijo ja Markku ovat myös SM-tason jääkiekkoilijoita.
Jukka Mattila
Jukka Mattila (s. 14. lokakuuta 1949 Tampere) on suomalainen jääkiekkoilija. Hän pelasi SM-sarjassa vuosina 1968–1973.
Mattila edusti koko SM-sarjauransa ajan Tampereen Ilvestä. Hän kuului Ilveksen joukkueeseen mestaruuskaudella 1971–1972 mutta pelasi vain kolme ottelua eikä saanut kultamitalia. Kahdesti hän sai SM-hopeaa. Hän pelasi SM-sarjassa yhteensä 86 ottelua, joissa hänen tehopisteensä olivat 20 + 7 = 27 ja jäähymääränsä 22 minuuttia.
The Lord of the Rings: Conquest
The Lord of the Rings: Conquest on Pandemic Studiosin kehittämä ja Electronic Artsin vuonna 2009 julkaisema toimintapeli. Peli perustuu "Taru sormusten herrasta" -kirjoissa ja elokuvissa esiintyvään Sormuksen sotaan. Pelattavana on kyseisen sodan suurimmat taistelut. Taistelut suoritetaan aikajärjestyksessä, eikä pelaaja pääse seuraavaan taisteluun, ellei hän ole läpäissyt edellistä. Taisteluiden aikana pelaaja voi käyttää erilaisia hahmoluokkia, kuten soturia ja jousimiestä.
Pelissä on mahdollisuus pelata sekä hyvän ("good") että pahan ("evil") joukoilla. Sauronin joukoilla pelaamisessa on kyseessä ns. ”mitä jos?” -tilanne, eli se näyttää, mitä Keski-Maalle olisi tapahtunut, jos Frodo Reppuli ei olisi onnistunut tuhoamaan Valtasormusta.
Peli sisältää yksinpelin lisäksi kahden pelaajan yhteistyöpelin, jota on mahdollista pelata jaetulla ruudulla. Pelissä oli mahdollisuus pelata yhteistyöpeliä ja erilaisia pelimuotoja verkossa, kunnes serverit suljettiin maaliskuussa 2010.
Erkki Kesäläinen
Erkki Kesäläinen (24. syyskuuta 1953 Tampere – 27. tai 28. syyskuuta 2018) oli suomalainen jääkiekkoilija. Hän pelasi SM-sarjassa vuosina 1970–1975.
Kesäläinen edusti SM-sarjassa Tampereen Ilvestä vuosina 1970–1971 ja 1972–1975. Hän pelasi SM-sarjassa yhteensä 83 ottelua, joissa hänen tehopisteensä olivat 16 + 8 = 24 ja jäähymääränsä 34 minuuttia. Hän saavutti urallaan kaksi SM-pronssia.
Martti Helle
Martti Helle (s. 14. maaliskuuta 1949 Tampere) on suomalainen jääkiekkoilija. Hän pelasi SM-sarjassa vuosina 1968–1973.
Helle edusti koko SM-sarjauransa ajan Tampereen Ilvestä. Hän kuului joukkueeseen myös mestaruuskaudella 1971–1972 mutta pelasi vain yhden ottelun eikä saanut kultamitalia. Hän pelasi SM-sarjassa yhteensä 48 ottelua, joissa hänen tehopisteensä olivat 6 + 1 = 7. Jäähyjä hän ei saanut yhtään. Hän saavutti urallaan yhden SM-hopean.
Poikia ja rakastajia
Poikia ja rakastajia () on englantilaisen kirjailijan D. H. Lawrencen romaani vuodelta 1913. Romaanin pohjalta valmistui vuonna 1960 samanniminen elokuva. Romaani julkaistiin suomeksi 1934 Aune Brotheruksen suomentamana nimellä "Pojat ja heidän rakkautensa"; nimeke muutettiin 1960-luvulla muotoon "Poikia ja rakastajia".
Poikia ja rakastajia (elokuva)
Poikia ja rakastajia ("Sons and Lovers") on Jack Cardiffin ohjaama brittiläinen elokuva vuodelta 1960. Se perustuu D. H. Lawrencen samannimiseen romaaniin. Elokuva kertoo alkoholisoituneen kaivosmiehen Walter Morelin (Trevor Howard) ja hänen puolisonsa Gertruden (Wendy Hiller) pojasta Paulista (Dean Stockwell), joka haaveilee taiteilijanurasta.
"Poikia ja rakastajia" oli Oscar-ehdokkaana seitsemässä eri kategoriassa. Palkinnon se sai parhaasta mustavalkokuvauksesta.
Erkki Järvinen (jääkiekkoilija)
Erkki Järvinen (s. 17. huhtikuuta 1948 Tampere) on suomalainen jääkiekkoilija. Hän pelasi maalivahtina SM-sarjassa vuosina 1964–1974 ja voitti kaksi Suomen-mestaruutta.
Järvinen edusti SM-sarjassa Tampereen Ilvestä vuosina 1964–1969 ja 1971–1974. Hän pelasi SM-sarjassa yhteensä 25 ottelua ja vaihtopenkillä istutut mukaan laskien 173 ottelua. Hän voitti Suomen-mestaruuden vuosina 1966 ja 1972 sekä saavutti lisäksi kolme SM-hopeaa ja kaksi SM-pronssia.
John Lombe
John Lombe (1693 - 1722) oli englantilainen silkintuottaja. Hänen perheensä oli tekstiilialalla, ja velipuoli Thomas hankki vuonna 1718 patentit kolmelle silkin käsittelyyn tarkoitetulle koneelle. Uskotaan, että John Lombe toi koneiden perusajatuksen Italiasta.
Tuohon aikaan Euroopan paras silkki kehrättiin Sardiniassa, missä teollisuusvakoilu oli kielletty kuolemanrangaistuksen uhalla. Lombe liikkui siellä ensin turistina, mutta lahjoi sitten itsensä töihin huoltomieheksi ja luonnosteli koneista kuvia työpäivän päätteeksi. Hän salakuljetti piirrokset veljelleen Englantiin.
Veljekset rakennuttivat silkkitehtaan Derwentin varteen, Thomas Cotchettin epäonnistuneen silkkitehtaan naapuriin. Uuden tehtaan koneet toteutti tunnettu hydrauliikkainsinööri George Sorocold. Derbyn silkkikehräämöstä tuli menestyvä yritys, joka työllisti 300 henkeä 1730-luvulla. John Lombe kuoli vuonna 1722, ja tuhannet osallistuivat hänen hautajaisiinsa. Kuolinsyyksi on epäilty italialaisen naisen kostoa.
Korvakalat
Korvakalat (Kneriidae) on maitokalojen lahkoon kuuluva kalaheimo. Heimon lajeja tavataan trooppisen Afrikan makeista vesistä.
Korvakalojen heimoon kuuluu lähteestä riippuen 24–30 lajia, jotka jaetaan neljään sukuun. "Cromeria nilotica" ja "Grasseicthys gabonensis" eroavat muista heimon lajeista, niin, että ne katsotaan joskus kuuluvaksi omiin heimoihinsa "Cromeriidae" ja "Grasseicthyidae". Korvakaloihin kuuluvia lajeja ovat muun muassa korvakala ("Kneria polli"), ruahankorvakala ("Kneria ruahae"), kirjokorvakala ("Parakneria tanzaniae") ja kongonkorvakala ("Parakneria thysi")
Korvakalalajit ovat melko pienikokoisia ja suurin laji "Parakneria marmorata" kasvaa korkeintaan noin 15 cm pitkiksi. Suurimmilla lajeilla on suomut ja kylkiviiva aisti, kun "C. nilotica" ja "G. gabonensis" lajit ovat neoteenisia eli muistuttavat suomuttomia, läpikuultavia poikasiaan myös sukukypsinä. Kaikille lajeille on tyypillistä yläleuka, jonka ne voivat työntää eteenpäin. Eräiden lajien koirailla kiduskannen suomut ovat kookkaat ja muodostavat ruusukemaisen ulokkeen.
Korvakalalajeja tavataan Niilistä ja trooppisen Afrikan makeista vesistä. Tyypillistä elinympäristöä ovat viileähköt ylängöillä sijaitsevat nopeasti virtaavat joet ja purot. Muun muassa rintaevät, jotka voivat toimia imukupin tavoin on sopeutuma tällaisiin ympäristöihin.
BAe Jetstream 31
BAe Jetstream 31 on British Aerospacen valmistama 19-paikkainen, kahdella potkuriturbiinimoottorilla varustettu liikennelentokone, joka oli eri versioina tuotannossa vuosina 1980-1993. Kaikkien versioiden yhteenlaskettu valmistusmäärä on 458 kappaletta.
Jetstream 31 perustuu brittiläisen Handley-Page-yhtiön 1960-luvun alkupuolella suunnittelemaan HP.137-konetyyppiin. Handley-Pagen taloudellisten vaikeuksien vuoksi konetyypin tuotanto siirtyi myöhemmin "Jetstream Aircraft" -nimiselle yhtiölle, jonka taustalla oli Scottish Aviation. Vuonna 1977 Scottish Aviationista tuli osa kansallista British Aerospace -yhtiötä (nykyisin BAE Systems). Jetstream 31 -koneet valmistettiin Prestwickissä.
Koneesta kehitettiin myös suurennettu malli Jetstream 41, mutta sen kaupallinen menestys jäi melko vaatimattomaksi.
Kone on paineistettu ja enintään 19-matkustajapaikkainen. Sitä tuotettiin vuosien saatossa useina eri versioina, kuten HP.137, Jetstream 1, Jetstream 2, Jetstream 200, Jetstream 31 ja Jetstream 32. Eri versioissa käytettiin useita eri moottorivaihtoehtoja, joista yleisimmät olivat Garrett TPE331-10 (Jetstream 31) ja Garrett TPE331-12 (Jetstream 32).
Kone oli suunnattu kevyeeseen reittiliikenteeseen ("regional airlines") ennen kaikkea Yhdysvaltojen markkinoille, jonne valtaosa koneista myytiin.
Suomessa Air Botnia operoi 1990-luvulla enimmillään viiden Jetstream-koneen laivastoa.
Russian Roulette
Russian Roulette voi tarkoittaa ainakin seuraavia:
Prestwick
Prestwick () on kaupunki Etelä-Ayrshiren hallintoalueella Skotlannissa, noin 50 kilometriä lounaaseen Glasgow'sta. Vuoden 2001 väestönlaskennan mukaan Prestwickissä oli 14 934 asukasta.
Ennen toista maailmansotaa ja sen aikana Prestwickin lentokenttä oli merkittävä Atlantin ylittävien lentojen käyttämä kenttä. Nykyisin sitä käyttävät monet halpalentoyhtiöt.
Mark Acres
Mark Richard Acres (s. 15. marraskuuta 1962 Inglewood) on yhdysvaltalainen entinen koripalloilija. Peliuransa jälkeen hän on työskennellyt opettajana.
Nikola Hartmann
Nikola Hartmann (ent. Hartmann-Dünser, s. 5. kesäkuuta 1975 Götzis) on itävaltalainen entinen naispainija, maailman- ja euroopanmestari.
Hartmann voitti painijanurallaan viisi maailmanmestaruutta, viisi euroopanmestaruutta ja kolme muuta EM-mitalia. Hänet nimettiin FILA:n kunniagalleriaan vuonna 2010.
Luettelo Suomessa elävistä maailmanlaajuisesti uhanalaisista eliöistä
Luettelo Suomessa elävistä maailmanlaajuisesti uhanalaisista eliöistä Kansainvälisen luonnonsuojeluliiton eli IUCN:n uhanalaisluokituksen mukaan. Luettelo perustuu vaillinaisesti IUCN:n levinneisyystietoihin. Jotkin mainituista lajeista ovat voineet käytännössä hävitä Suomesta.
Mirabello-luokka
Mirabello-luokka oli Italian kuninkaallisen laivaston toisessa maailmansodassa palvellut kolmen aluksen muodostama risteilijäluokka ().
Vuoden 1913 alustavien suunnitelmien mukaan piti valmistaa 5 000 tonnin kevyesti panssaroituja aluksia, jotka suunnitteli insinöörikapteeni Nabor Soliani yhdessä genovalaisen Gio. Ansaldo & C.:n kanssa. Regia Marina luokitteli alukset tiedusteluristeilijöiksi ja ne luokiteltiin uudelleen 1. heinäkuuta 1921 keveiksi tiedusteluristeilijöiksi ja edelleen 5. syyskuuta 1938 hävittäjiksi.
Christine Nordhagen
Christine Nordhagen-Vierling (s. 26. kesäkuuta 1971 Grande Prairie) on kanadalainen entinen naispainija, maailman- ja amerikanmestari.
Nordhagen voitti painijanurallaan kuusi maailmanmestaruutta, kaksi muuta MM-mitalia ja kaksi Pan-Amerikan-mestaruuskilpailujen kultamitalia. Ateenan kesäolympialaisissa 2004 Nordhagen oli sarjan 72 kg viides. Hänet nimettiin ensimmäisenä naispainijana FILA:n kunniagalleriaan vuonna 2006.
William Painter
William Painter (1838–1906) oli keksijä, joka keksi mm. kruunukorkin ja pullonavaajan.
Painter syntyi Irlannissa ja muutti Yhdysvaltoihin 20-vuotiaana. Hän asettui asumaan Baltimoreen, ja sai keksinnöilleen kaikkiaan 80 patenttia. Kruunukorkin menestystä siivitti samaan aikaan tapahtunut hiilihapollisten juomien yleistyminen. Crown Cork and Seal Company -niminen yritys alkoi valmistaa kruunukorkkeja ja vakuuttaa juomavalmistajia korkin ylivertaisuudesta.Korkintuotanto laajeni nopeasti, ja kun Painter kuoli vuonna 1906 varakkaana miehenä, yrityksellä oli jo tytäryhtiöt Saksassa, Ranskassa, Brasiliassa ja Japanissa.
Louisvillen yliopisto
Louisvillen yliopisto () on julkinen tutkimusyliopisto Louisvillessa, Yhdysvalloissa. Yliopistolla on kolme kampus-aluetta.
Yliopiston urheilujoukkueista käytetään nimitystä Louisville Cardinals. Tunnetuin yliopiston joukkue on koulun koripallojoukkue, joka voittanut kaksi NCAA-mestaruutta.
Pavel Stolbov
Pavel Afanasjevitš Stolbov (, 30. elokuuta 1929 Krasnyi Lutš, Ukrainan SNT, Neuvostoliitto – 15. kesäkuuta 2011 Moskova, Venäjä) oli Neuvostoliittoa edustanut telinevoimistelija, olympiavoittaja, maailman- ja euroopanmestari.
Stolbov saavutti voimistelijanurallaan yhden olympiamitalin, joukkuekilpailun kullan Melbournesta 1956. Moniottelussa hän oli 14:s, ja yksittäisillä telineillä hän oli rekillä neljäs, hevosella seitsemäs, renkailla 12:s, permannolla 16:s, hypyssä 28:s ja nojapuilla 41:s.
Maailmanmestaruuskilpailuissa Stolbov voimisteli Neuvostoliiton kultaa voittaneessa joukkueessa Moskovassa 1958. Samoissa kisoissa hän saavutti hevosella hopeaa ja nojapuilla pronssia. Prahan MM-kilpailuissa 1962 Stolbov saavutti hopeaa rekillä ja joukkuekilpailussa.
Euroopan-mestaruuskilpailuista Stolbov saavutti neljä mitalia Kööpenhaminassa 1959: maailmanmestaruuden rekillä, moniottelun ja renkaiden hopeaa ja pronssia nojapuilla.
Helios Prototype
Helios Prototype eli alkuperäiseltä ja tunnetummalta nimeltään pelkkä Helios oli NASAn aurinkovoimalla toimiva kauko-ohjattu ilma-alus (UAV), joka saavutti 29 524 metrin korkeuden 13. elokuuta 2001.
Helios Prototype sopi hyvin tieteellisten laitteiden alustaksi. Siitä pyrittiin tekemään lentokone joka pystyy lentämään mahdollisimman hitaasti, jotta se käyttäisi mahdollisimman vähän energiaa ja jotta siihen kiinnitetyt tieteelliset tutkimuslaitteet ja viestintälaitteet olisivat mahdollisimman vakaissa oloissa ja melkein tai täysin paikallaan maahan nähden.
Helioksella oli lentämisen kannalta kaksi peruskonfiguraatiota (hyötykuorman konfiguraatiot erikseen): korkeuteen optimoitu ja lennon pituuteen optimoitu. Oli suunniteltu, että Helios voisi lentää jopa kuukausia yhteen menoon, kun se päivällä lataa akkuja ja lisäksi muuttaa varastoitua vettä vedyksi, jotta se voisi yöllä lentää akkuvirralla ja virralla, joka tulee ilma-vetypolttokennoista (joista tulee vettä kemiallisen reaktion vuoksi). Lentokorkeus tällöin olisi ollut "vain" 20 km ennätyksen 29 kilometrin sijaan. Lentokorkeus katsottiin sopivaksi, koska siellä ei ole juurikaan suihkuvirtausta eikä turbulenssia.
Khaos Legions
Khaos Legions on Arch Enemyn yhdeksäs studioalbumi. Se julkaistiin Euroopassa 30. toukokuuta 2011 ja Yhdysvalloissa 7. kesäkuuta 2011.
Yayoi Urano
Yayoi Urano (, s. 30. maaliskuuta 1969 Kawasaki) on japanilainen entinen naispainija, maailman- ja aasianmestari.
Urano saavutti maailmanmestaruuskilpailuissa vuosina 1990–1996 seitsemän finaalipaikkaa peräkkäin, joista hän hävisi vain yhden. Vuonna 1997 hän oli sarjassa 68 kg neljäs. Lisäksi Urano voitti Aasian-mestaruuskilpailujen kultaa vuonna 1996. Hänet nimettiin toisena naispainijana FILA:n kunniagalleriaan vuonna 2007.
BBC World Service
BBC World Service eli BBC:n ulkomaanpalvelu on Britannian yleisradioyhtiö BBC:n kansainvälisistä radiolähetyksistä vastaava yksikkö. Se lähettää ohjelmaa 33 eri kielellä ja sillä on 150 miljoonaa säännöllistä kuuntelijaa radion ja internetin kautta. Toisin kuin BBC:n kotimaahan tarkoitetut palvelut, World Serviceä ei rahoiteta lupamaksuilla vaan se saa rahoituksensa parlamentilta.
BBC World Service perustettiin vuonna 1932, tuolloin nimellä Empire Service. Alkuvuosina se lähetti ainoastaan englanniksi, mutta toisen maailmansodan lähetessä alkoivat arabian ja espanjankieliset lähetykset, vastapainoksi Saksan propagandalähetyksille.
Vuosina 1940–1997 BBC:n ulkomaanpalvelussa toimi myös suomenkielinen toimitus, joka lähetti päivittäin uutisia ja muuta ohjelmaa Suomeen lyhytaaltolähetyksinä. Sen toimittajina ovat vuosikymmenten varrella toimineet muiden muassa Anselm Hollo, Max Jakobson, Jyrki Koulumies, Kari Mänty, Pertti Salolainen, Erkki Raatikainen, Matti Rossi ja Erkki Toivanen.
Eräänlaisena julkisena salaisuutena kylmän sodan aikana tiedettiin BBC:n pitävän suomenkielistä palvelua yllä Britannian ulkoministeriön käskystä siltä varalta, että Neuvostoliiton naapurina elävälle Suomelle ”käy huonosti”. Tuossa tilanteessa BBC:n suomenkieliset lähetykset olisivat auttaneet puolueettoman uutistiedon saamista Suomessa. Muihin Pohjoismaihin suunnatut lähetykset BBC lopetti vuonna 1957, mutta suomenkielinen lähetystoiminta jatkui vielä neljä vuosikymmentä.
BBC:n suomenkieliset lähetykset olivat suosituimpia 1950–1960-luvuilla, jolloin Yleisradio ei lähettänyt kovin paljon ulkomaista populaarimusiikkia. Tätä puutetta paikkasivat muun muassa Sirkka Ahosen toimittama ”Kello kahdentoista tanssihetki” ja 1960-luvun puolivälissä Erkki Toivasen ja Sirpa Räsäsen ohjelmat svengaavasta Lontoosta.
One on One: Dr. J vs. Larry Bird
Dr. J and Larry Bird Go One on One (tunnettu myös nimellä "One on One") on Eric Hammondin kehittämä ja Electronic Artsin vuonna 1983 Apple II:lle julkaisema koripalloaiheinen urheilupeli.
Pelaaja voi valita pelattavaksi hahmoksi joko Julius Ervingin tai Larry Birdin. Yksi-vastaan-yksi-peliä voi pelata joko toista pelaajaa tai tietokonetta vastaan. Pelit ovat joko aika- tai pisterajoitteisia. Pelihahmolla on "kestävyysmittari": juokseminen ja hyppiminen väsyttää pelaajaa, kun taas paikallaan seisominen palauttaa voimat. Alhainen kestävyys hidastaa pelaajan suoritusta. Jos pelaaja donkkaa usein, korin takalauta saattaa rikkoutua, jolloin vahtimestari tulee siivoamaan lattialle pudonneet osat.
Pelin jatko-osa "Jordan vs Bird" julkaistiin IBM PC:lle, Sega Mega Drivelle, Commodore 64:lle ja Nintendo Entertainment Systemille vuonna 1988.
"One on One" oli ensimmäinen lisensoitu urheiluvideopeli, jossa pelaajat esitettiin tunnistettavina oikeilla nimillään ja ominaisuuksillaan. 1UP.comin Essential-artikkelisarjassa pelille annetaan kunnia edelläkävijänä, jolle nykyiset lisensoidut urheilupelit ovat velkaa suosiostaan.
Pathfinder-Plus
Pathfinder Plus oli NASAn miehittämätön lentokone, joka saavutti ainakin 24,445 kilometrin korkeuden. Se toimi osin aurinkoenergialla. Vuonna 2002 se toimi hetken tv-lähetysten ja langattoman viestinnän linkin alustana 20 000 metrin korkeudesta. Se soveltui hyvin erilaisten tieteellisten laitteiden alustaksi.
Ihmiset suviyössä
Ihmiset suviyössä on Frans Eemil Sillanpään kirjoittama romaani vuodelta 1934. Sen on julkaissut Otava. Sillanpää luonnehti romaaniaan "eepilliseksi sarjaksi". Elokuvaversion valmistumisvuonna romaanista julkaistiin viides painos. Kirjan ensimmäinen virke tiivistää paljon oleellista:
Valentin Vaala on vuonna 1948 ohjannut kirjaan perustuvan elokuvan "Ihmiset suviyössä".
Garrett TPE331
Garrett TPE331 on lentokoneissa käytettävä potkuriturbiinimoottori, jonka kehitti Garrett AiResearch 1960-luvulla ja jota nykyisin valmistaa Honeywell. Moottorin eri versioista saatava teho on 575 akselihevosvoimasta aina 1650 akselihevosvoimaan. TPE331-moottoria käytetään runsaasti liike- ja kevyissä liikennekoneissa, joista esimerkkeinä BAe Jetstream 31, Dornier Do 228 ja Mitsubishi MU-2.
TPE331 on rakenteeltaan ns. kiinteäakselinen () moottori. Se tarkoittaa, että kaikki moottorin pyörivät osat ovat kiinteässä yhteydessä toisiinsa. Näin ollen potkurin kierrosluku on suoraan verrannollinen moottorin kierroslukuun. Moottorin pääosat ovat kaksivyöhykkeinen keskipakoahdin, polttokammio, kolmivyöhykkeinen aksiaalinen turbiini sekä potkuri- ja apulaitevaihteistot.